
[bookmark: _GoBack]Draga skavtinja, dragi skavt!

Najbrž že nestrpno pričakuješ podrobnejše informacije o prihajajočem poletnem taboru naše tržiške čete. V tem pismu je vse, kar rabiš vedeti, preden se srečamo.

Tabor bomo začeli v petek, 19. 8. ob 8.00. Dobili se bomo pred skavtarnico v Tržišču (če kdo nima prevoza, naj sporoči). Ob 9.00 se bomo z avtobusom odpravili proti tabornemu prostoru v vasi Podgora pri Gorenji vasi (koordinate: 46.0983, 14.1157). Za boljšo orientacijo prilagamo zemljevid okolice tabornega prostora.

Zaključili bomo v petek, 26. 8. ob 18.00 s slovesnim kvadratom, med katerim boste novi skavti prejeli rutke. Za nazaj vas pridejo iskati starši. Prosimo, da jih lepo povabite na kvadrat, da so z nami vsaj kratek delček tabora. Glede prevoza se lahko dogovorite tudi med sabo, kakšen prostor pa se bo po potrebi lahko našel tudi v avtomobilih voditeljev.

Ko se bomo v petek zbrali, bomo najprej nekaj časa namenili urejanju administracije. V priponki boš našel »uradno« prijavnico na tabor, ki jo bomo pobrali takoj na začetku. Brez te prijavnice se tabora ne moreš udeležiti, zato je nikar ne pozabi. Takrat bomo prav tako pobrali osebne in zdravstvene izkaznice, telefone in tabornino, ki bo letos zaradi podražitve hrane znašala malo več: 55 eur za prvega in 45 eur za drugega otroka. 


Na tem mestu prilagamo seznam vseh potrebščin, da česa ne pozabiš (dobro je, da je nahrbtnik urejen in »organiziran«, da so oblačila in ostale stvari v njem razporejene v vrečkah in da vsak ve, kje ima kakšno stvar (nahrbtnika naj vam ne spakirajo starši)):
· (večji) nahrbtnik,
· spalna vreča, armafleks,
· rutka in skavtski kroj (kroj + modre hlače na pas (ki NISO trenirka) vsaj do kolen) 
· primerna obutev (superge, natikači in pohodniški čevlji oz. neka kombinacija parov, ki bo primerna »za vse razmere«),
· poletna oblačila (kratke majice, kratke hlače),
· toplejša oblačila za hladno vreme in noči (trenirka, pulover, jopica),
· spodnje perilo, nogavice, vrečka za umazano perilo,
· komplet oblačil, ki se lahko umaže ali uniči (za pot preživetja)
· kopalke, brisača, krema za sončenje, pokrivalo,
· pribor za osebno higieno (zobna ščetka!), robčki,
· sredstvo proti komarjem in klopom (po želji)
· žlica + vilica + nož, posodica za hrano ali menažka, plastičen kozarec
· plastenka ali čutara za vodo,
· dežnik ali pelerina,
· svetilka (!),
· nož (!),
· kakšno pisalo,
· kakšna igra, glasbilo (po želji) 
· če raje na hajk vzameš kakšen manjši nahrbtnik, ga lahko prineseš s sabo
· osnovna prva pomoč (vsaj kakšni obliži) in specifična zdravila, če jih jemlješ
· zdravstvena izkaznica, osebni dokument, prijavnica

SKAVT NE POZNA DOBREGA IN SLABEGA VREMENA, POZNA LE DOBRO IN SLABO OPREMO. 
(Baden-Powell)

Pri pakiranju ne pozabite, da bomo na začetku tabora nahrbtnike temeljito pregledali 

Telefone vam bomo med taborom dovolj redno vračali, da boste lahko poklicali domov.


Če ima kdo kakršnakoli vprašanja, naj nam, prosim, brez zadržkov piše po mailu, dosegljivi pa smo tudi na teh številkah:

Andreja Turk: 051 865 261
Grega Krmelj: 041 627 643
Luka Gole: 070 372 173
Kristina Turk: 068 607 851
David Gole: 051 867 038


Se vidimo kmalu, mi že komaj čakamo! :) 
Bodi pripravljen!
Vid, Grega, Luka, David, Žiga, Tina, Nina, Kristina, Andreja

